Source: https://www.ssgbb.sk/
Timestamp: 2018-01-16 11:25:48+00:00
Document Index: 4957437

Matched Legal Cases: ['§ 281', '§ 288', '§ 663', '§ 663', '§ 286', '§ 281', '§ 288', '§ 663']

Milí návštevníci, ďakujeme Vám za vašu priazeň a radi Vás znovu uvidíme v roku 2018. Prajeme Vám pokojné sviatky a úspešný nový rok! /Otvorené máme okrem 23. - 26. a 31. decembra a 1., 2. a 6. januára, pozývame na návštevu./
DUDAS Brothers / Bílá nemoc /prezentácia/
Pozývame Vás na prezentáciu tvorby DUDAS Brothers /Juraj a Ivan Dudáš/ od roku 2004 do 2017 a ich nového projektu BÍLÁ NEMOC s kľúčovým momentom performace. V utorok 12.12. 2017 o 17.00 v Bethlenovom dome na Dolnej 8, vstup voľný.
06.december 2017 - 04.marec 2018
Pozývame Vás na sprístupnenie prvej epochy Stálej expozície Stana Filka v Stredoslovenskej galérii – HYDROZOA v stredu 6. decembra 2017 o 10.00 h. vo foyer Bethlenovho domu na Dolnej 8 v Banskej Bystrici.Stano Filko je slovenský neoavantgardný umelec generácie 60. rokov, známy najmä tvorbou totálnych inštalácií a prostredí. Medzi jeho najznámejšie projekty patria readymade eventy Happsoc od 60. rokov (na prvom z nich spolupracoval s A. Mlynárčikom a Z. Kostrovou) a transcendentálne prostredie Biely priestor v bielom priestore od 70. rokov (pôv. s M. Lakym a J. Zavarským)... čítať viac
Verejná obchodná súťaž - prenájom garáže
Stredoslovenská galéria, Dolná 8, 975 90 Banská Bystrica vyhlasuje OBCHODNÚ VEREJNÚ SÚŤAŽpodľa § 281 až § 288 zákona 513/1991 Zb. Obchodný zákonník, na prenájom nebytových priestorov tvoriacich súčasť nehnuteľného majetku Banskobystrického samosprávneho kraja v správe Stredoslovenskej galérie.
1. Identifikácia vyhlasovateľa súťaže
Názov a sídlo: Stredoslovenská galéria, Dolná 8, 975 90 Banská Bystrica
Štatutárny zástupca: Mgr. art. Maroš Rovňák, ArtD., riaditeľ
DIČ: 2021427078
Kontaktná osoba: Darina Karasová
Telefón: 048/4701616
Fax: 048/4701615
2. Predmet a cieľ obchodnej verejnej súťaže
2.1. Predmetom obchodnej verejnej súťaže je najvhodnejší návrh na uzavretie zmluvy na prenájom nehnuteľného majetku Úradu Banskobystrického samosprávneho kraja zvereného do správy Stredoslovenskej galérie (ďalej len SSG) - nebytové priestory pri budove Horná 55, Banská Bystrica zapísaného v LV č. 2934, parcelné číslo 150/2.
2.2. Nájomná zmluva bude uzatvorená v zmysle § 663 a nasl. Občianskeho zákonníka
s účinnosťou od 1. januára 2018 na dobu 1 rok.
2.3.Účel nájmu: skladové priestory - garáž
2.4.Podmienky nájmu: zachovanie účelu nájmu
3. Charakteristika predmetu nájmu
3.1. Nebytové priestory sa nachádzajú pri budove vo vlastníctve Banskobystrického samosprávneho kraja, so súpisným číslom 55 na ulici Horná, Banská Bystrica. Celková výmera nebytového priestoru je 25 m2.
3.2. Priestor je stavebne uspôsobený ako nebytový priestor (garáž).
Príprava súťažného návrhu
4.Rozsah a obsah súťažného návrhu
4.1. Výsledkom obchodnej verejnej súťaže bude uzavretie nájomnej zmluvy v zmysle ustanovení § 663 a nasl. Občianskeho zákonníka.
4.2. Účastník predkladá svoj návrh v písomnej podobe v slovenskom jazyku.
4.3. Doklady a dokumenty tvoriace náležitosti súťažného návrhu požadované v týchto súťažných podkladoch musia byť predložené ako originály, alebo overené kópie týchto dokumentov, ak nie je stanovené inak.
4.4.1. Aktuálny doklad o oprávnení podnikať (nie starší ako 30 dní):
- právnická osoba predkladá výpis z obchodného registra
- fyzická osoba podnikateľ predkladá živnostenský list, alebo koncesnú listinu, príp. výpis zo
živnostenského registra
- fyzická osoba nepodnikateľ predkladá kópiu občianskeho preukazu
- občianske združenie predkladá kópiu zriaďovacej listiny
- nezisková organizácia predkladá výpis z registra neziskových organizácií
Predkladanie súťažného návrhu
5.Označenie súťažného návrhu
5.1. Návrh je potrebné predložiť v uzavretom obale s uvedením:
- obchodného mena a sídla účastníka, alebo miesta podnikania
- označenia súťaže „Obchodná verejná súťaž - Neotvárať – nebytové priestory“
- adresa: Stredoslovenská galéria, Dolná 8, 975 90 Banská Bystrica
6. Miesto a termín predkladania
6.1. Návrh je potrebné predložiť na adresu vyhlasovateľa súťaže:
- osobne (na sekretariát) v čase od 8.00 do 14.00 hod.
6.2. Termín predloženia návrhu: 12. 12. 2017 do 14.00 hod.
6.3. Lehota na predloženie návrhu je zachovaná ak bol návrh doručený vyhlasovateľovi najneskôr v posledný deň stanovený na predkladanie ponuky a do určeného časového limitu. Rozhodujúci je dátum a čas na podacej pečiatke podateľne vyhlasovateľa súťaže.
6.4. Do súťaže bude zahrnutý len ten návrh, ktorý bol predložený v stanovenom termíne a ktorého obsah zodpovedá uverejneným podmienkam súťaže.
6.5. Návrh predložený po stanovenej lehote nebude zaradený do súťaže a bude účastníkovi vrátený neotvorený.
6.6. Vyhlasovateľ súťaže si vyhradzuje právo vyhlásené podmienky súťaže zmeniť, odmietnuť všetky predložené návrhy alebo súťaž zrušiť.
7.Doplnenie, zmena a odvolanie návrhu
7.1. Účastník môže predložený návrh dodatočne doplniť, zmeniť alebo odvolať do uplynutia lehoty stanovenej na predkladanie návrhov.
Otváranie a vyhodnotenie súťažných návrhov
8.Otváranie predložených súťažných návrhov
8.1. Vyhlasovateľ vymenuje na vyhodnotenie predložených návrhov komisiu.
8.2. Otváranie obálok s predloženými návrhmi a ich vyhodnotenie sa uskutoční v sídle
vyhlasovateľa súťaže komisionálne a je neverejné.
9.Posudzovanie predložených súťažných návrhov
9.1. Komisia pred vyhodnotením návrhov posúdi, či všetky predložené návrhy zodpovedajú požiadavkám vyhlasovateľa a či návrhy zaradí do vyhodnotenia.
9.2. Do súťaže nebude zaradený návrh, ktorého obsah nebude spĺňať stanovené podmienky.
9.3. Komisia môže požiadať účastníka súťaže o vysvetlenie, alebo o doplnenie predloženého návrhu. Nesmie však vyzvať ani prijať návrh na zmenu, ktorou by sa návrh zvýhodnil.
10.Hodnotenie predložených návrhov
10.1. Pri výbere najvhodnejšieho návrhu bude komisia postupovať v súlade s § 286 Obchodného zákonníka a spôsobom uvedených v týchto súťažných podkladoch.
10.2. Komisia posúdi každý návrh na základe predložených dokladov a splnenia všetkých požiadaviek na vyhlasovateľa uvedených v súťažných podkladoch. Ak navrhovateľ nepredloží všetky požadované doklady, alebo nesplní požiadavky navrhovateľa uvedené v súťažných podkladoch, jeho návrh nebude ďalej hodnotený.
10.3. Poradie predložených návrhov, ktoré splnili hodnotenie podľa predchádzajúceho bodu bude na základe hodnotenia komisie takéto:
a) Návrh nájomnej zmluvy s cenou za 1 m2/rok (max. 100 bodov)
b) Zámer využitia ponúkaných priestorov (max. 100 bodov)
10.3.1. Pod písmenom a) sa bude hodnotiť:
- výška nájmu - najvyšší počet bodov získava návrh s najvyššou navrhnutou výškou nájmu
10.3.2. Pod písmenom b) sa bude hodnotiť:
- zámer funkčného využitia nebytového priestoru
10.4. Hodnotenie návrhov je dané súčtom pridelených bodov pod položkami a) a b). Víťazom obchodnej verejnej súťaže sa stane navrhovateľ, ktorého návrh dosiahne najvyšší počet bodov.
10.5. Ak je do súťaže zaradených viac návrhov, môže komisia určiť poradie aj na ďalších miestach pre prípad, že vybratý účastník odmietne uzavrieť zmluvný vzťah s vyhlasovateľom súťaže do 15 kalendárnych dní odo dňa doručenia oznámenia o výsledku súťaže. Vyhlasovateľ v takomto prípade môže vyzvať k uzatvoreniu zmluvy účastníka ďalšieho v poradí.
10.6. Vyhlasovateľ neuhrádza žiadne náklady, ktoré vznikli navrhovateľovi v súvislosti s jeho účasťou v obchodnej verejnej súťaži.
11.Informácia o výsledku vyhodnotenia súťaže
11.1. Výsledok súťaže bude jej účastníkom oznámený písomne do 7 kalendárnych dní od vyhodnotenia súťažných návrhov komisiou.
12.Uzavretie zmluvy12.1. Vyhlasovateľ súťaže uzavrie nájomnú zmluvu s víťazom súťaže bezodkladne po jej doručení.
Podrobnejšie informácie môžu záujemcovia získať pri fyzickej obhliadke, ktorá sa uskutoční na základe osobnej dohody so zamestnancami ekonomického úseku (ekonómka, správca majetku 048/47016 16).
V Banskej Bystrici, 28. 11. 2017
Mgr. art. Maroš Rovňák ArtD.
Verejná obchodná súťaž - prenájom parkovacieho miesta
vyhlasuje OBCHODNÚ VEREJNÚ SÚŤAŽpodľa § 281 až § 288 zákona 513/1991 Zb. Obchodný zákonník, na prenájom nebytových priestorov tvoriacich súčasť nehnuteľného majetku Banskobystrického samosprávneho kraja v správe Stredoslovenskej galérie.
2.1. Predmetom obchodnej verejnej súťaže je najvhodnejší návrh na uzavretie zmluvy na prenájom nehnuteľného majetku Úradu Banskobystrického samosprávneho kraja zvereného do správy Stredoslovenskej galérie (ďalej len SSG) zapísaného v LV č. 2934, parcelné číslo 1595/2.
2.3.Účel nájmu: parkovanie osobných, úžitkových automobilov – 1 parkovacie miesto.
3.1. Parkovacie miesto sa nachádza za budovou Stredoslovenskej galérie, Dolná 8, Banská Bystrica. Celková výmera na jedno parkovacie miesto je 6 m2.
4.1. Výsledkom obchodnej verejnej súťaže bude uzavretie nájomnej zmluvy v zmysle ustanovení § 663 a násl. Občianskeho zákonníka.
- označenia súťaže „Obchodná verejná súťaž - Neotvárať – parkovacie miesto“
V sobotu 25. novembra 2017 pozývame na tvorivú dielňu k aktuálnej výstave Milan Sokol / Recyklus 2012 – 2017, na ktorej si budete môcť vyskúšať prácu s obrazovou mozaikou. Dielňa je určená pre dospelých, študentov a rodiny s deťmi od 5 rokov, vstup je voľný. Začíname o 13.00 hod. v Pretóriu na Nám. Š. Moysesa 25, pozývame.
Autorské čítanie Anasoft litera 2017: Zuzana Cigánová
Pozývame na autorské čítanie Zuzany Cigánovej, finalistky tohtoročnej ceny Anasoft litera za najlepšiu prozaickú knihu vydanú v uplynulom roku. V stredu 22. novembra o 17.00 vo Vile Dominika Skuteckého na Hornej 55, pozývame.
07.september 2017 - 04.marec 2018
Dominik Skutecký (1849 - 1921) pochádzal z rodiny židovského pôvodu, ktorá sa z rodného Záhoria presťahovala za lepšími existenčnými podmienkami do Viedne, centra rakúskej monarchie. Výtvarné štúdiá absolvoval (1865 - 1869) v Odbornej škole historického maliarstva na Akademie der Bildenden Künste vo Viedni a Škole historickej maľby na Reale Accademia di Belle Arti v Benátkach. Vývin umelcovej tvorby zásadnejšie ovplyvnil práve kontakt s benátskym prostredím, kde sa aktuálne rozvíjala žánrová maľba a formoval módny mestský žáner... čítať viac